# Musikafspilleren Rhythmbox

2002
Mark Finlay
2002
Mark Humphreys
2005
2006
Baptiste Mille-Mathias
2006
Victor Osadci
2008
Dean Sas
2018
2020
Andre Klapper
GNOME-dokumentationsprojektet
Mark
Finlay
GNOME-dokumentationsprojektet

    sisob@eircom.net

Mark
Humphreys
GNOME-dokumentationsprojektet

    marquee@users.sourceforge.net

Baptiste
Mille-Mathias
GNOME-dokumentationsprojektet

    baptiste.millemathias@gmail.com

Victor
Osadci
GNOME-dokumentationsprojektet

    Victor.Osadci.GNOME@xhtml.md

Dean
Sas
Ubuntu-dokumentationsprojektet

    dean@deansas.org

Andre
Klapper
GNOME-dokumentationsprojektet

    ak-47@gmx.net

Manual til Musikafspilleren Rhythmbox V0.0.2
oktober 2002

Mark Finlay

GNOME-dokumentationsprojektet

Manual til Musikafspilleren Rhythmbox V0.0.3
august 2003

Mark Humphreys

GNOME-dokumentationsprojektet

Manual til Musikafspilleren Rhythmbox V0.0.4
oktober 2005

Baptiste Mille-Mathias

GNOME-dokumentationsprojektet

Manual til Musikafspilleren Rhythmbox V2.0.2
april 2006

Luca Ferretti

GNOME-dokumentationsprojektet

Manual til Musikafspilleren Rhythmbox V2.0.3
maj 2008

Dean Sas

GNOME-dokumentationsprojektet

Manual til Musikafspilleren Rhythmbox V3.4.4
januar 2020

Andre Klapper

GNOME-dokumentationsprojektet

Denne manual beskriver version 3.4.4 af Musikafspilleren Rhythmbox.

## Feedback

For at rapportere en fejl eller komme med et forslag angående Musikafspilleren Rhythmbox eller denne manual, besøg GNOME Issue Tracker.

Rhythmbox er den komplette musikafspiller til GNOME-skrivebordet.

Peter Bach
bach.peter@gmail.com
2008
Peter Bach
scootergrisen
2020
scootergrisen

## Introduktion

Musikafspilleren Rhythmbox er en musikafspiller og samling for mærkede filer, der understøtter forskellige musikformater.

Nuværende funktioner i Musikafspilleren Rhythmbox består af:

- Afspil forskellige formater af musikfiler fra din organiserede og mærkede samling.

- Vis information om sangene ved at læse metadata.

- Vis sangene i en organiseret oversigt.

- Opret statiske afspilningslister ved at trække og slippe fra samlingsoversigten.

- Opret automatiske afspilningslister udfra kriterier.

- Søg efter sange i kildelisterne såsom samling eller afspilningslister.

- Lyt til internet radiostationer.

- Læs lyd-cd'er og hent information såsom sportitel fra internettet.

- Opret lyd-cd'er fra afspilningslister.

- Overfør musik til iPod-, MTP- og USB-musikafspillere.

## Kom godt i gang

### For at starte Musikafspilleren Rhythmbox

Du kan starte Musikafspilleren Rhythmbox på følgende måder:

Programmer-gitter

  Klik på Aktiviteter øverste til venstre på skærmen. Klik på gitter-knappen i favoritområdet. Vælg Rhythmbox.

Kommandolinje

  Tast `rhythmbox`, og tryk Retur.

### Kør assistenten

Første gang du starter Musikafspilleren Rhythmbox, vil en assistent hjælpe dig med at importere din musik. I den anden del af assistenten tryk på knappen Gennemse-knappen, og vælg mappen hvor din musik er gemt.

## Vinduet Musikafspilleren Rhythmbox

### Overblik

Musikafspilleren Rhythmbox-vinduet gør dig i stand til at gennemse og afspille din favorit musik. viser brugerfladen af Musikafspilleren Rhythmbox med dets hovedkomponenter.

#### Musikafspilleren Rhythmbox-vinduet

Vis Musikafspilleren Rhythmbox-vinduet der viser de forskellige dele af Musikafspilleren Rhythmbox-brugerfladen. Billedforklaringer: Afspillerområde, Oversigt, Siderude, Statuslinje.

Tabel 1 beskriver komponenterne af Musikafspilleren Rhythmbox-vinduet.

#### Vindueskomponenter i Musikafspilleren Rhythmbox

Id | Komponent | Beskrivelse
--- | --- | ---
1 | Værktøjslinje | Giver adgang til afspillerfunktioner og detaljer om det spor, som afspilles i øjeblikket. Inkluderer tidsskyderen som viser sporets læseposition; giver mulighed for at hoppe til andre steder i sporet. Inkluderer også lydstyrkeskyderen og knappen til at tilgå programmenuen.
2 | Siderude | Viser en liste over mulige kilder. Kan også vise afspilningskøen.
3 | Oversigt | Tillader at gennemse og filtrere samlingens spor efter genre, kunstnere eller albumnavn. Oversigten har også en søgefunktion der kun viser spor der passer på dine kriterier.
4 | Sporliste | Lister sporene der tilhører den valgte kilde.
5 | Statuslinje | Viser informationer om den valgte kilde i sideruden.

### Sideruden

Sideruden er stedet hvor du kan tilgå din musiksamling, internetradio, lyd-cd'er i din afspilningsliste og afspilningskøen. Sideruden kan indeholde følgende kilder:

- Musikafspilleren Rhythmbox-samlingen, der hvor alle de importerede spor optræder.

- Podcasts.

- Radiokilden, med alle internetradiostationer.

- Alle afspilningslister (normal og automatisk).

- Lyd-cd'er indsat i computerens cd-drev.

- Bærbare afspillere såsom iPod der er indsat i din computer.

- DAAP-musikdelinger opdaget på lokalnetværket.

- Musikbutikker såsom Jamendo og Magnatune.

- Musikdelingswebsteder såsom SoundCloud.

Den kan også indeholde afspilningskøen hvis du trykker på menuknappen i øverste højre hjørne af vinduet og vælger Vis Afspilningskø i siderude.

Visningen af sideruden kan slås til eller fra hvis du trykker på menuknappen i øverste højre hjørne af vinduet og vælger Vis Siderude.

### Afspillerens værktøjslinje

Værktøjslinjeområdet giver adgang til detaljer om det aktuelle spor der afspilles. Når der ikke afspilles noget spor, vises der ikke noget information i dette område. Når et spor afspilles vises sporets navn, og nedenunder kunstneren og albummets navn.

Der vises også en tracker med fremgangen af sporet som afspilles og en tidsskyder. Når tidsskyderen har fokus, kan piltasterne bruges til hurtigt at spole frem og tilbage i det afspillende spor.

Hvis du bruger en mus med et hjul, kan du justere lydstyrken ved at rulle op eller ned mens musemarkøren er over lydstyrkeknappen i højre hjørne.

### Statuslinjen

Statuslinjen indeholder yderligere information om antallet af sange og varigheden af den valgte kilde.

## Brug af Musikafspilleren Rhythmbox

### Afspil musik

For at afspille et spor, trykkes på Afspil-knappen på værktøjslinjen, eller der dobbeltklikkes blot på sporet for at starte afspilning.

Når sporet slutter, vil Musikafspilleren Rhythmbox hoppe til næste spor i listen vist i oversigtspanelet.

I kan du spille alle sange af en kunstner eller et enkelt album ved at vælge Album eller Kunstner i samlingsoversigten.

#### Næste/Afspil/Forrige

Næste og Forrige-knapperne kan bruges til at springe mellem spor under afspilning. Hvis et spor afspilles vil forrige-knappen starte sporet forfra. Trykkes Afspil-knappen så starter afspilning af nuværende spor. Viser knapperne Forrige, Afspil og Næste på værktøjslinjen.

#### Gentag

Valgmuligheden Gentag får Musikafspilleren Rhythmbox til at afspille spor fra begyndelsen af listen når den når til sidste spor.

For at aktivere gentag, trykkes på knappen Gentag på værktøjslinjen. Viser gentageknap i statuslinjen.

#### Tilfældig

Valgmuligheden Vælg tilfældig sang får Musikafspilleren Rhythmbox til at afspille spor i en tilfældig rækkefølge.

For at aktivere vælg tilfældig sang, trykkes på knappen Vælg tilfældig sang på værktøjslinjen. Viser tilfældigknap i statuslinjen.

#### Lydstyrkekontrol

Lydstyrkekontrollen er placeret i højre side af værktøjslinjen. Ved at trykke på højttalerikonet vil der vises en lydstyrkeskyder. Ved at skyde denne op eller ned vil det hæve eller sænke lydstyrken. Højttalerikonet vil ændre sig for at afspejle den relative lydstyrke. Viser lydstyrkeskyder på værktøjslinjen.

Du kan justere lydstyrken ved at bruge musens hjul over højttalerikonet.

## Samlingskilde

Samlingen er hovedkilden i Musikafspilleren Rhythmbox, det er databasen som indeholder alle musikfilerne som du importerer i Musikafspilleren Rhythmbox (Samlingen gemmer stien for adgang til dine musikfiler, ikke i selve filerne).

Samlingen kan ikke kun indeholde musikfiler som er fysisk på din computer (i din hjemmemappe for eksempel), men den kan også indeholde musikfiler som er tilgængelige over fjerntjenester på netværket. Nogle eksempler på understøttede netværkstjenester er :

- Offentlig FTP

- Autoriseret FTP

- NFS

- Windows-deling

Filerne som importeres ind i samlingen bliver vist i sporlisten med informationen (såsom kunstnernavnet eller albumnavnet) som er gemt i de indlejerede mærker i sporene. Musikafspilleren Rhythmbox bruger disse mærker til at vise sporene på en organiseret måde.

Mærker kan ændres ved at højreklikke og vælge Egenskaber og udfylde detaljerne i det vindue, som vises.

### Tilføj spor til samlingen

For at tilføje spor til samlingen kan du følge disse forskellige fremgangsmetoder:

- Hvis du vil importere flere musikfiler anbragt i en mappe, vælg Importér fra browserlinjen ved siden af søgefeltet, og vælg så mappen i filvælgeren og tryk på Åbn-knappen. Alle musikfilerne anbragt i mappen, og dens underliggende mapper bliver nu importeret.

- Træk og slip filer fra filhåndteringen (såsom Nautilus) hen til Rhythmbox-vinduet.

Hvis du har aktiveret overvåg mappe-funktionen (se ), vil alle musikfiler gemt under den valgte mappe blive tilføjet til samlingen. Nye filer som er tilføjet senere vil også blive tilføjet.

### Fjern spor fra samlingen

For at fjerne et spor fra samlingen, men lade det blive på disken, højreklikkes på sporet og der vælges Fjern. Sporet og dets egenskaber (såsom vurdering eller antal af afspilninger) bliver fjernet fra Rhythmbox-databasen.

For at slette et spor fra samlingen, og også fra din disk, højreklikkes på sporet og der vælges Flyt til papirkurv. Sporet vil blive fjernet på samme måde som forrige, men filen vil blive flyttet til filhåndteringens papirkurv.

### Find spor ved brug af søg

Rhythmbox indeholder en søgefunktion, som giver dig mulighed for at finde og filtrere spor ved hjælp af en søgestreng.

Angiv en tekst i søgefeltet og som du taster, vil kun de spor som passer på den indtastede tekst blive vist. Søgefunktionen laver opslag i alle mærkerne af sporene gemt i samlingen.

For at udføre en mere præcis søgning, kan du vælge at lave opslag i specifikke mærker Kunstnere, Album eller Titler.

### Find spor ved brug af oversigten

Oversigten er en anden behagelig måde at finde spor på. Oversigten er en to eller tre panels visning som tillader at navigere blandt musikgenrer, kunstnere og albummer, og viser spor der passer til det valgte kriterie.

Først, for at vise oversigten, vælg Gennemse på værktøjslinjen. Vælg kunstner, album og genre, og efterhånden som du vælger, vil kun de spor som passer på dit valg blive vist i sporlisten. Kriteriet i kolonnerne anvendes fra venstre mod højre.

Du kan vælge flere kriterier fra den samme kategori ved brug af tasten Ctrl.

Du kan også søge fra et valgt spor i sporlisten, alle sporene med den samme genre-, kunstner- eller album-navn. Vælg et spor i sporlisten, højreklik på den, og vælg Gennemse denne Genre/Kunstner/Album. Så vil oversigten filtrere sporene udfra de valgte kriterier.

## Radiokilde

Internetradioen kan bruges til at lytte til strømmede lydfiler over et netværk, lokal eller internet.

### Internetradio i Musikafspilleren Rhythmbox

### Tilføje en station

For at tilføje en ny station til internetradioen, vælg Tilføj på værktøjslinjen. Indtast herefter adressen på internetradioen, tryk så på knappen Tilføj.

### Se og skift indstillinger på en station

Du kan vise og redigere indstillingerne på en internetradiostation ved at vælge stationen og højreklikke, og så vælge Egenskaber.

Når du tilgår egenskaberne for en radiostrøm, så kan du modificere dens titel, dens genre; du kan også modificere strømmens placering, og give den en vurdering.

### Fjern en station

For at fjerne en radiostation fra radiostationslisten, højreklik på stationen og vælg Fjern.

## Podcast-kilde

Podcasting er en ny måde at udsende lydindhold over nettet; når en ophavsmand udgiver en episode bliver podcast-abonnenterne informeret gennem en XML-kilde.

Musikafspilleren Rhythmbox tillader dig at abonnere på podcast-kilder, så når en ny episode er tilgængelig vil du blive informeret, episoden hentes ned og afspilles.

Du kan finde mere information om podcasts og podcasting ved at besøge definitionen af Podcast på Wikipedia.

### Podcast-brugerfladen

Podcast-brugerfladen med nogen registrerede podcasts

### Podcast-håndtering

#### Tilføj en podcast

For at registrere en podcast, vælges Tilføj på værktøjslinjen. Indtast adressen i det nye vindue på podcast-kilden. Rhythmbox vil hente listen af episoder og den seneste episode vil blive hentet ned på din harddisk.

#### Slet en podcast

For at slette en podcast, højreklik på podcast-kildens navn i oversigten, og vælg Slet podcast-kilde, vælg så Slet kun kilde hvis du vil beholde podcastens episoder, eller vælg Slet kilde og filer hvis du vil slette kilden og alle dens relaterede episoder.

#### Opdatere kilder

For at vide om der er udgivet nye episoder for en podcast, højreklikkes på podcast-navnet i oversigten og der vælges Opdatér podcast-kilde. Hvis nye episoder er blevet udgivet, vil de blive vist i episodelisten.

Musikafspilleren Rhythmbox kontrollerer jævnligt, på egen hånd, om episodernes kilder er blevet opdateret.

Du kan også kontrollere alle podcasts ved at højreklikke på Podcasts-kilde og vælg Opdatér alle kilder.

#### Tilgå podcast-kilde egenskaber

For at tilgå kildens egenskaber, højreklik på kildens navn og vælg Egenskaber.

- På Basal-fanebladet kan du se podcastens Titel, Ophav, dato for Sidst opdateret og Beskrivelse.

- På Detaljer-fanebladet kan du se kildens Kilde-, Sprog- og Ophavsret-egenskaber.

Du kan se egenskaberne og også redigere vurderingen.

### Episode-håndtering

#### Hent en podcast-episode

For at hente en episode til din disk, højreklik på episoden, og vælg Hent post, Rhythmbox vil begynde at hente episoden til placeringen angivet i indstillingerne. Du kan følge downloadfremgangen for episoden i kolonnen Status.

Som standard bliver podcasts hentet til en mappe `Musik/` i din hjemmemappe. For at ændre placeringen, se .

#### Læs en podcast-episode

For at afspille en podcast-episode, vælg episoden du vil læse, og tryk på knappen Afspil.

Episoden skal hentes før den kan læses, se for at læse mere om hvordan man henter en podcast-episode.

#### Slet en podcast-episode

For at slette en episode fra en podcast, højreklik på episoden og vælg Slet, vælg så Slet kun episode hvis du vil beholde episodens fil på din disk, eller vælg Slet episode og fil hvis du vil fjerne episoden fra listen og slette filen fra din disk.

Efter du sletter en episode vil den ikke længere være tilgængelig i listen over episoder, heller ikke hvis du opdaterer podcasten.

#### Vis podcast-episode egenskaber

For at tilgå episodernes egenskaber, højreklik på episoderne, og vælg Egenskaber.

- På Basal-fanebladet ser du podcastens Titel, Kilde, udgivelsens Data og Beskrivelse.

- På Detaljer-fanebladet ser du podcastens Kilde, Varighed, Bithastigheden, Sidste afspillede dato,Antal afspilninger og Vurderingen.

## Afspilningskøkilde

Afspilningskø er en kilde designet til midlertidigt at opbevare de næste spor du vil afspille. Når du tilføjer et spor til afspilningskø vil Musikafspilleren Rhythmbox automatisk skifte til denne kilde efter sporet er afspillet.

Når et spor er blevet afspillet fjernes det automatisk fra afspilningskøkilden. Når afspilningskøen er tom, vil Musikafspilleren Rhythmbox afspille kilden som blev afspillet før.

### Tilføj et spor til afspilningskøen

For at tilføje et spor:

1. Vælg sporet du vil afspille fra enhver kilde.

2. Højreklik og vælg Tilføj til kø.

### Fjern et spor i afspilningskøen

For at fjerne et spor gemt i afspilningskøen:

1. Vælg sporet du vil fjerne i afspilningskøen.

2. Højreklik og vælg Fjern fra afspilningskø.

## Kilde til afspilningslister

Afspilningslister er kilder som er oprettet fra sporene der er tilgængelige fra samlingskilden. De giver dig mulighed for at samle spor efter en bestemt "genre", en specifik gruppe af kunstnere, spor som har en bestemt "stemning" eller hvad du ellers ønsker.

Musikafspilleren Rhythmbox har to typer af afspilningslister:

- Statiske afspilningslister

- Automatiske afspilningslister

Rhythmbox tillader dig at brænde sporene fra dine afspilningslister til en lyd-cd.

### Statiske afspilningslister

Statiske afspilningslister er afspilningslister opbygget af spor der trukket over fra samlingen.

#### Opret en statisk afspilningsliste

For at oprette en ny afspilningsliste, højreklikkes på et punkt i samlingen. Vælg Tilføj til afspilningsliste Tilføj til ny afspilningsliste . En tom afspilningsliste uden navn optræder i sideruden. Indtast et navn til afspilningslisten og tryk Retur.

#### Tilføj spor til en afspilningsliste

For at tilføje spor til en afspilningsliste, markér spor fra sporlisten i samlingen og træk og slip din markering oven på afspilningslistens ikon i sideruden.

Du kan også trække en afspilningsliste, genre, kunstner eller et albumnavn over og derved vil alle de tilhørende spor blive tilføjet til afspilningslisten.

Du kan oprette en afspilningsliste med spor i én handling. Markér spor fra Sporlisten, eller direkte en eller flere kategorier fra oversigten (Genre, Kunstner eller Album) og slip markeringen oven på Sideruden. Det vil automatisk oprette en navngivet afspilningsliste.

#### Fjern spor fra en afspilningsliste

For at fjerne spor fra en afspilningsliste, markeres først de spor der skal fjernes. Højreklik herefter på markeringen og vælg Slet. Denne handling sletter kun sporet fra afspilningslisten og ikke fra samlingen.

### Automatiske afspilningslister

Automatiske afspilningslister er afspilningslister, der er opbygget udfra kriterier, så spor tilføjes til det dynamisk; alle sporene der passer på kriterierne vil blive tilføjet til afspilningslisten.

Som standard er afspilningslisterne Mine favoritter, Tilføjet for nyligt og Afspillet for nyligt tilgængelige.

## Lyd-cd-kilde

Musikafspilleren Rhythmbox kan også håndtere lyd-cd'er; den kan afspille cd'er og lade dig brænde dine egne.

### Afspiller

Når en lyd-cd indsættes, vil den optræde i sideruden, og sporene på den kan vises i hovedvinduet i Musikafspilleren Rhythmbox. Hvis du er forbundet til internettet, vil cd'ens detaljer blive hentet og vist.

For at afspille og pause afspilning, eller springe frem eller tilbage, brug de samme kontroller som bruges til afspilning fra samlingen.

### Importerer lyd-cd

Hvis du ønsker at beholde sporene fra dine lyd-cd'er på din computer, kan du importere dem.

For at importere lyd-cd-spor, vælg Udtræk på værktøjslinjen.

### Opretter lyd-cd

Rhythmbox tillader dig at oprette dine egne lyd-cd'er med musikken gemt i Rhythmbox-samlingen.

For at oprette en lyd-cd:

1. Opret en afspilningsliste, statisk eller automatisk (se ) og tilføj spor.

2. Vælg Afspilningsliste på værktøjslinjen.

3. Vælg Opret lyd-cd.

4. Indsæt en tom cd.

5. Klik på knappen Opret, og brændingsprocessen starter.

## Bærbar lydafspillerkilde

Rhythmbox kan opdage når en bærbar lydafspiller tilsluttes til din computer, og den er i stand til at læse spor der er gemt på den. Musikafspilleren Rhythmbox bør være i stand til at håndtere de fleste bærbare lydafspillere, herunder Apple iPod, MTP-afspillere og masselagringsmusikafspillere.

Når du tilslutter en bærbar lydafspiller, vil et ikon for Bærbar lydafspiller blive tilføjet til sideruden. Denne kilde virker på samme måde som samlingskilden.

Hvis Musikafspilleren Rhythmbox ikke opdager din enhed som en bærbar lydafspiller, kan du oprette en tom fil `.is_audio_player` i top niveauet af filsystemet på din afspiller.

## DAAP-delingskilde

DAAP er en netværksprotokol som tillader dig at dele musikken gemt i Rhythmbox. DAAP står for Digital Audio Access Protocol.

Eftersom DAAP er en standardprotokol for musikdeling, kan du ikke bare lytte og dele musik med andre Rhythmbox-brugere, men også med andre brugere der bruger DAAP-kompatible programmer såsom iTunes.

Når du starter Rhythmbox, vil den se efter alle DAAP-delinger udgivet på dit lokale netværk (dit hjem eller dit kontor, ikke hele internettet) af andre brugere og vil vise dem i Kildelisten. Hvis deling er aktiveret, så vil Rhythmbox samtidigt udgive din samling og dine afspilningslister. På denne måde kan du lytte til musik gemt på din venners computere, og de kan lytte til din musik.

For at deaktivere Rhythmbox DAAP-delingsfunktion, se i indstillingerne.

## Påmindelsesområde

### Overblik

Påmindelsesområdet giver dig mulighed for at styre Musikafspilleren Rhythmbox og modtage information, når Musikafspilleren Rhythmbox-brugerfladen ikke er synlig.

#### Musikafspilleren Rhythmbox i påmindelsesområdet

### Betjen Rhythmbox

Ved at bruge Musikafspilleren Rhythmbox ikonet i påmindelsesområdet, kan følgende kommandoer sendes til programmet:

- Afspil — Hvis valgt, afspilles den nuværende valgte sang.

- Forrige — Hop til forrige sang i den valgte kilde.

- Næste — Hop til næste sang i den valgte kilde.

## Tilpas Musikafspilleren Rhythmbox

Dette afsnit beskriver hvordan Musikafspilleren Rhythmbox tilpasses dine behov og ønsker.

### Opsæt dine indstillinger

Ved at bruge Indstillinger-dialogen kan du tilpasse hvordan du vil have Musikafspilleren Rhythmbox til at se ud og opføre sig. For at vise Indstillinger-dialogen, trykkes på menuknappen i øverste højre hjørne af vinduet og der vælges Indstillinger.

#### Generelt

Vælg hvordan Oversigtsvisningen skal vises. Du kan vælge at bruge tre eller to ruder samt hvad ruderne skal vise.

Vælg de Synlige kolonner du vil have vist i Musikafspilleren Rhythmbox. Denne valgmulighed påvirker følgende kilder:

- Samling

- Lyd-cd

- Transportable afspillere

- Afspilningslister

- DAAP-musikdelinger

#### Musik

- Samlingsplaceringen er en mappe som Musikafspilleren Rhythmbox vil overvåge for at finde nye sange. Når du tilføjer nye lydfiler til denne mappe eller dens underliggende mapper med en filhåndtering (såsom Nautilus), vil Musikafspilleren Rhythmbox opdage dem og de vil automatisk blive tilføjet til samlingen.

  Undgå at sætte din `Hjemmemappe` som samlingsplacering fordi denne funktionalitet er CPU-krævende.

  For at deaktivere overvågningsfunktionen fravælg Overvåg min samling for nye filer.

  Hvis du vil tilføje mere end én mappe til overvågningen, brug dconf-editor og tilføj den til listen i /app/rhythmbox/library_locations

#### Podcasts

- Hentningsplacering for podcasts er angivet som standard til `Podcasts/` -mappen i din hjemmemappe.

  Hvis denne placering ikke passer efter dine behov, vælg en anden mappe i rullelisten eller vælg Andre for at få filvælgeren frem.

- Vælg frekvensen som Musikafspilleren Rhythmbox vil kontrollere for nye podcast-episoder med.

#### Deling

Musikafspilleren Rhythmbox kan dele indholdet af din samling over dit lokalnetværk til andre Musikafspilleren Rhythmbox- og Apple iTunes-brugere.

- Vælg Del min musik for at gøre brugerne af dit netværk i stand til at se og læse dine sange.

- Angiv navnet du vil have til at optræde på netværket i feltet Delt musiknavn.

#### Last.fm- og Libre.fm-profiler

Last.fm-profil udvidelsesmodulet opsamler information om sangene du lytter til og sender det til Last.fm- eller Libre.fm-webstedet, og opbygger derved en profil over dine lyttevaner. Med denne profil kan du:

- se statistik såsom mest spillede sange og mest spillede kunstnere.

- modtage forslag om kunstnere som du måske kan lide.

For at bruge et af udvidelsesmodulerne, skal du have en konto på et af webstederne. Tryk på menuknappen i øverste højre hjørne af vinduet og vælg Indstillinger. Vælg Udvidelsesmoduler-fanebladet. Vælg Last.fm-punktet og tryk på Indstillinger-knappen. Vælg en tjeneste og luk dialogen. Vælg tjenesten i sidelinjen. Tryk på Log ind-knappen i øverste højre hjørne og indtast dine kontodetaljer i webbrowservinduet.

## Genveje

### Tastaturgenveje

#### Afspillergenveje

Genveje | Handlinger
--- | ---
Ctrl P | Afspil/paus
Ctrl Venstre | Hop til forrige spor/tilbage til sporets begyndelse
Ctrl Højre | Hop til næste spor
Ctrl Op | Hæv lydstyrken
Ctrl Ned | Sænk lydstyrken
Ctrl R | Aktivér/deaktivér gentagelsesafspilning
Ctrl U | Aktivér/deaktivér tilfældig afspilning

#### Generelle genveje

Genveje | Handlinger
--- | ---
Ctrl A | Vælg alt
Skift Ctrl A | Fravælg alt
Ctrl J | Hop til nuværende sang
Alt S | Hop til søgefelt
Alt Retur | Vis sporegenskaberne

#### Vinduegenveje

Genveje | Handlinger
--- | ---
Ctrl Q | Afslut Musikafspilleren Rhythmbox
Ctrl B | Vis/skjul oversigten
F9 | Vis/skjul sideruden
Ctrl K | Vis/skjul køsidebaren
F11 | Vælg/fravælg fuldskærmstilstanden

### Multimedietaster

Musikafspilleren Rhythmbox understøtter tasterne på multimedietastaturer, hvis det er konfigureret i dit skrivebordsmiljø.

#### Vinduegenveje

Genveje | Handlinger
--- | ---
Stop | Stop
Pause/play | Paus/Afspil
Prev | Forrige afspillede spor
Next | Næste spor

### Linux infrarød fjernbetjening

Musikafspilleren Rhythmbox inkluderer et udvidelsesmodul til understøttelse af Linux Infrared Remote Control (LIRC). Følgende kommandostrenge er understøttet ved brug af navnet "rhythmbox":

#### Vinduegenveje

Kommandostreng | Handling
--- | ---
play | Start afspilning
pause | Paus afspilning
playpause | Skift mellem afspiller og sat på pause
shuffle | Skift tilfældigtilstand
repeat | Skift gentagelsestilstand
next | Spring til det næste spor
previous | Hop til forrige spor
seek_forward | Spring 10 sekunder frem i det afspillende spor
seek_backward | Spring 10 sekunder tilbage i det afspillende spor
volume_up | Hæv lydstyrken på afspilningen med 10%
volume_down | Sænk lydstyrken på afspilningen med 10%
mute | Dæmp afspilningen